Էլիֆ Շաֆաքի «Ստամբուլի բիճը» վեպը, որը հեղինակը հրատարակել է նախ անգլերենով, ապա թարգմանել թուրքերեն, այսօր հայ ընթերցող հասարակության ուշադրության կենտրոնում է: Մի քանի լեզուներով թարգմանված այս վեպի տարածմանը նպաստել է նաև այն հանգամանքը, որ ազգությամբ թուրք հեղինակը 2006-ին կանգնել է թուրքական դատարանի դիմաց թրքությունը վիրավորելու մեղադրանքով: «Ստամբուլի բիճը» վեպն ընթերցողների մոտ այն տպավորությունն է ստեղծում, որ հայ ընտանիքը ներկայացված է դրական լույսով, իսկ թուրք ընտանիքը` բացասական: Ահա այս հանգամանքն էլ հիմք է դարձել՝ մեղադրելու հեղինակին թրքությունը վիրավորելու մեջ: